Elizabeth II har vært dronning i 65 år
6. februar 1952 døde kong George VI, og hans 25 år gamle datter Elizabeth, den gang på statsreise i Kenya, ble dronning i Storbritannia. I dag har dermed Elizabeth II vært dronning i 65 år. Det gjør henne til landets lengst-regjerende monark noensinne. 65-årsjubileet går under navnet safir-jubileum, men skal ikke markeres med pomp og prakt. Fikk du med deg: Private Diana-brev solgt for 160.000 kroner Ifølge Sky News er ingen nasjonale arrangementer planlagt, men det vil bli avfyrt salutter i Green Park og Tower of London. Dronningen fikk overlevert blomster og lykkeønskninger søndag, da hun møtte folket etter en gudstjeneste i West Newton. Hovedpersonen selv tilbringer dagen på godset Sandringham i Norfolk. Eiendommen har vært i kongefamilien i fire generasjoner, siden det ble kjøpt av dronning Victoria for sønnen, Albert Edward, prinsen av Wales, i 1862. Elizabeths mann, hertugen av Edinburgh, hadde ansvaret med å drive godset da hun ble dronning i 1952. Les mer: Dronning Elizabeth for syk for nyttårsgudstjeneste For kort tid siden var regenten så syk at hun måtte avlyse nyttårsgudstjenesten, men nå skal hun være i form igjen. Historien om dronning Elizabeths ble nylig aktuell på ny, med Netflix-serien «The Crown», som følger hennes liv. Sesong 1 fulgte kroningen og de første årene som regent. Manusforfatter Peter Morgan har planlagt seks sesonger, hvor hver følger ett tiår av regentens liv. Så langt har Netflix bestilt to sesonger, og sesong 2 er ventet i november 2017 med Claire Foy og Matt Smith i hovedrollene. Se også: Netflix lagde tro kopi av Elizabeths brudekjole
Dronning Elizabeth II (90) er den regenten i Storbritannias historie som har sittet lengst ved tronen. historie som har sittet lengst ved tronen.